IN407A 2015/10-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN CONSTRUCCIÓN DAS INSTALACIÓNS ELÉCTRICAS LMTS, CT BACEIRO (TOMIÑO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 19/04/2016)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG do 17 de febreiro de 2015, no BOP do 11 de febreiro de 2015, no xornal Faro de Vigo do 21 de febreiro de 2015 e no taboleiro de anuncios do concello de Tomiño. Tamén se notificou individualmente aos titulares dos predios afectados pola instalación segundo a relación facilitada pola empresa peticionaria. Durante o mencionado trámite recibíronse as seguintes alegacións: Con data 27 de febreiro de 2015 Dª. Rosa María Domínguez Alcalá, titular da parcela catastral nº145, do polígono 78 presenta escrito de alegacións ante a Xefatura Territorial en relación co expediente IN407A 2015/10 “LMTS CT Baceiro-Tomiño”, e expón a súa oposición á ocupación da súa propiedade indicando os motivos de dita oposición. Con fecha 19 de outubro de 2015 D. José Diz Fernández, presenta escrito de alegacións ante a Xefatura Territorial en relación co expediente IN407A 2015/10 “LMTS CT Baceiro-Tomiño”, debido a que mediante Resolución de data 22 de setembro de 2015, notifícase a ampliación da afección da finca da súa titularidade, indicando os prexuízos que provocará. En data 9 de decembro de 2015, e unha vez analizadas las alegacións presentadas, emítese informe por parte dos servizos técnicos do Servizo de Enerxía e Minas da Xefatura Territorial no que se conclúe: Primeira: tendo en conta o artigo 140 do R. D 1955/2000, de 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, procede a declaración de utilidade pública da instalación eléctrica proxectada aos efectos da expropiación forzosa dos bens e dereitos necesarios para o seu establecemento. Segunda: Según o exposto, non é competencia desta xefatura territorial o pronunciarse sobre a legalidade da ubicación do centro de transformación. Será o concello, antes de outorgar a licenza urbanística quen se pronuncie sobre tal extremo. Polo anterior, e tendo en conta que a autorización e declaración de utilidade pública desta xefatura territorial outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas, procede autorizar a instalación e declarar a utilidade pública da mesma de acordo co disposto na Lei 24/2013, do 26 de decembro, do sector eléctrico e no Real decreto 1955/2000, do 1 de decembro. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. O prazo de posta en marcha da instalación, de acordo co art.131 del R. D. 1955/2000, será de 14 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, a 29 de marzo de 2016,…O Xefe Territorial, Ignacio Rial Santomé.